
PROTOCOL D’ACTIVITATS FORMATIVES AJUNTAMENTS 
AL PLA ANUAL DEL CEP DE MALLORCA

1. Condicions de col·laboració: 
a. L’entitat organitzadora no pot fer difusió de l’activitat sense que abans s'hagin acordat amb el CEP de Mallorca les condicions de col·laboració. 
b. La col·laboració del CEP de Palma és estrictament a efectes de reconeixement d’hores d’assistència a activitats de formació del professorat. 
c. Caldrà incloure el logo del CEP de Mallorca (Annex 3) com a entitat col·laboradora a qualsevol publicació que sorgeixi en referència a aquesta activitat i lliurar-ne dos exemplars al CEP i el vist-i-plau del Servei de Formació Permanent del Professorat.
d. S'ha de fer referència a aquesta col·laboració a la presentació de les formacions. 
e. El centre de professorat farà publicitat d'aquesta activitat amb el model de convocatòria i el procés de publicació habituals (pàgina web, xarxes socials i enviament als centres del nostre àmbit d'actuació). De la mateixa manera procedirà a realitzar el procés d'inscripció, admissió i confirmació a través del Portal del Personal Docent, en els terminis convenients amb antelació suficient a l'inici de l'activitat. 
2. S’ha de presentar la sol·licitud i la documentació requerida amb una antelació mínima de 30 dies naturals ​abans de l'inici de l'activitat. El CEP informarà de l’acceptació del programa formatiu en un termini de 15 dies naturals a partir de la data de registre d’entrada al CEP. 
3. La següent documentació s’ha d’enviar per correu electrònic i al catiribot@cepmallorca.net amb còpia a secretaria@cepmallorca.net entre d’altres.
a. Sol·licitud (Annex 1). 
b. Programa formatiu (Annex 2). El CEP podrà incloure esmenes o suggeriments pedagògics al programa formatiu.
c. Logotip de l’entitat o entitats organitzadores en format digital (jpg, png, svg).
d. Imatge identificativa de l’activitat en format digital (jpg, png, svg). 
		 
4. Places.
L’entitat organitzadora determina el número de places que destinarà al professorat.
5. Destinataris:
El CEP només pot inscriure i certificar els i les docents que exerceixen o poden exercir la docència. 
6. Criteris de selecció: 
a. Segons la tipologia i els objectius de l’activitat, el CEP de Mallorca determina, conjuntament amb el coordinador/a de l’entitat organitzadora, les prioritats de selecció.
b. En el cas de les Jornades d’Estudis Locals, si les persones que fan ponències són professors o tenen la titulació per ser-ho i volen tenir certificat d'assistent, es poden acceptar en primer lloc, sempre i quan en un termini de 30 dies abans de l’inici de l’activitat, l’entitat organitzadora hagi tramès al CEP la llista de les persones que faran ponències. D’aquesta manera, si s’inscriuen en el termini que estableixi la convocatòria emesa pel CEP, se’ls podrà donar prioritat en fer la selecció d’admissió entre els inscrits. Si algun d'ells encara no té accés al Portal del Personal de la conselleria, s'ha de posar en contacte directament amb el CEP i se li indicarà com fer-ho. 

7. Col·laboració:
a. Caldrà incloure el logo del CEP de Mallorca (Annex 3) com a entitat col·laboradora a qualsevol publicació que sorgeixi en referència a aquesta activitat i lliurar-ne un exemplar al CEP.  

8.  Inscripció, admissió, desenvolupament de l’activitat i certificació: 
a. El CEP de Mallorca farà arribar la llista d'inscrits i admesos al coordinador/a de l’entitat organitzadora, per poder fer efectiva la recollida de signatures per a cada sessió, una vegada s'hagi finalitzat el procés d'admissió. 
b. L’entitat organitzadora s’ha de responsabilitzar de la verificació de l’assistència amb estricte control horari. 
c. Les signatures de persones no admeses pel CEP, no podran ser en cap cas objecte de certificació per part del CEP. 
d. El CEP estarà en contacte amb el coordinador/a de l’entitat organitzadora a través d’algun membre de l’equip pedagògic per vetllar pel bon desenvolupament de l'activitat i es reserva la possibilitat de participació total o parcial en l’activitat formativa. 



-Seu a Palma: carrer Gregorio Marañón , n´m. 3A. CP 07007
-Subseu de Manacor: passeig d'Antoni Maura, núm. 87, CP 07500
- Subseu d'Inca: carrer Mestre Antoni Torrandell, núm. 59, CP 07300
- Subseu de Calvià: passeig d'Illetes, núm. 4, local 15-16, CP 07181 Illetes
                                                                                                                                                                                            https://cepmallorca.caib.es/ 

